پھر 1305ء میں خلجیوں کے دورِ حکومت میں مسلمانوں کے زیرِ اقتدار آیا اور چودھویں صدی کے اواخر تک سلطنتِ دہلی کے ماتحت رہا ، پھر اسی صدی کے اخیر میں امیر تیمور کی یلغار سے تغلقی سلطنت میں طوائف الملوکی کا دور شروع ہوا ، تو مشرقی نماڑ ملک راجہ فاروقی کے قیامِ سلطنت کے ساتھ علاقہ خان دیس کے فاروقی اقتدار میں آگیا اور مغربی نماڑ 1401ء میں دلاور خان کی آزاد ریاست کے اعلان کے ساتھ سلطنتِ مالوہ کا حصہ بن گیا ، اس طرح مشرقی نماڑ 235 سال تک چودہ فاروقی شاہان کے اور مغربی نماڑ ایک سو تریسٹھ برس تک غوری ، خلجی اور دیگر حکمرانوں کے ماتحت رہا ، پھر 1563ء میں مالوہ کی فتح کے ساتھ مغربی نماڑ اور 1601ء میں اسیر گڑھ کی فتح کے ساتھ مشرقی نماڑ پر اکبر نے قبضہ کر لیا اس طرح پورا نماڑ مغلوں کے زیرِ اقتدار آگیا اور 1720ء تک انھیں کا سکّہ رائج رہا پھر 1720ء میں حیدر آباد کے نظام الملک آصف جاہ اول نے اپنی حکومت کا اعلان کیا اور نماڑ کے تقریباً چھ اضلاع اور ایک سو تیس تعلقوں پر قابض رہا ؛
Entity: مالوہ — Type: /location